6e71948c9fd3ff803a208a042beddbb3
Τι πρέπει να κάνεις αν δεν γυρίζει ο κάδος του πλυντηρίου, πριν καλέσεις τεχνικό;
---------------------------------------------------------------------------------


douleutaras.gr
2020.50

Αν δεν γυρίζει ο κάδος του πλυντηρίου, κατά πάσα πιθανότητα θα χρειαστείς βοήθεια τεχνικού για να επιλυθεί το πρόβλημα. Ωστόσο, υπάρχουν κάποιες ενέργειες που μπορείς να κάνεις κι εσύ, πριν αποφασίσεις να καλέσεις επαγγελματία.


#### **1. Άδειασε τα ρούχα που έχεις βάλει μέσα.**


Το πρώτο και σημαντικότερο πράγμα που πρέπει να κάνεις, αν δεν γυρίζει ο κάδος πλυντηρίου, είναι να βεβαιωθείς ότι δεν έχει πιαστεί κάποιο ρούχο κάπου και εμποδίζει την περιστροφή του. Ακόμη είναι πιθανό να το έχεις γεμίσει ασφυκτικά. Ξαναγέμισε τον κάδο πιο προσεκτικά και δοκίμασε πάλι.


#### **2. Δοκίμασε να περιστρέψεις τον κάδο με το χέρι.**


Αποσύνδεσε το πλυντήριο από την παροχή ηλεκτρικού ρεύματος. Αφαίρεσε τα ρούχα από τον κάδο και δες αν ο κάδος μπορεί να περιστραφεί με το χέρι. Ψάξε στον κάδο του πλυντηρίου, για τυχόν νομίσματα ή άλλα μικρά αντικείμενα που να έχουν κολλήσει στο εσωτερικό, εμποδίζοντας την κίνηση του κάδου.


#### **3. Έλεγξε τον ιμάντα του πλυντηρίου.**


Αν ο κάδος πλυντηρίου δεν γυρίζει και δεν οφείλεται σε ρούχα ή άλλα μικρά αντικείμενα, το επόμενο που πρέπει να ελέγξεις είναι ο ιμάντας κίνησης. Αποσύνδεσε το πλυντήριο από την παροχή ρεύματος. Άνοιξε το καπάκι που βρίσκεται στην πλάτη του πλυντηρίου και δες μήπως έχει φύγει από τη θέση του, μήπως έχει κοπεί ή αν έχει κάποια φθορά. Έπειτα, κάλεσε τεχνικό για να αναλάβει την επισκευή ή αλλαγή του ιμάντα πλυντηρίου.


Συνοπτικά, οι ενέργειες που μπορείς να κάνεις είναι οι εξής:


* Βγάλε μερικά ρούχα από το πλυντήριο και δοκίμασε ξανά να το βάλεις σε λειτουργία.
* Αποσύνδεσε το πλυντήριο από την παροχή ρεύματος για ασφάλεια, πριν συνεχίσεις.
* Βεβαιώσου ότι κανένα ρούχο ή κουμπί / φερμουάρ ρούχου δεν εμποδίζει την περιστροφή του κάδου.
* Άδειασε εντελώς το πλυντήριο και εξέτασε αν κάποιο μικρό αντικείμενο έχει σφηνωθεί στο εσωτερικό.
* Έλεγξε τον ιμάντα στο πίσω μέρος του πλυντηρίου για φθορές.


